Annsofi Pettersen

Annsofi Klevfoss (født Annsofi Pettersen 16. juli 1994) er en norsk artist fra Sarpsborg, kjent under artistnavnet Annsofi. 

Etter å ha vunnet Det store korslaget med Åge Sten Nilsens kor Team Åge i 2010., kom hun senere samme år på tredjeplass i X Factor Hun ble i finalen slått av Hans Bollandsås (1.-plass) og Atle Pettersen (2.-plass). På det platina-selgende albumet X Faktor 2010, bidro hun med låten Impossible. I kjølvannet av konkurransen slapp hun solosingelen What You're Made Of. I 2011 deltok hun på singelen The Treasure med Team Åge, slapp solosingelen Superfixation, og bidro som én av flere artister på singelen Tribute To The Innocent, utgitt til minne om ofrene for 22. juli-tragedien. På Alexander Rybaks julealbum Christmastales, utgitt november 2012, synger hun duett med Alexander Rybak på Baby It's Cold Outside. 23. januar 2013 ble det kjent at hun skulle delta i Melodi Grand Prix med bidraget "I'm With You", skrevet av Rybak. Etter å ha gått videre fra delfinalen i Florø 26. januar, kom hun til slutt til gullfinalen i Oslo Spektrum to uker senere. I 2014 ble Annsofi offisiell ambassadør for antimobbekampanjen Bruk Hue i regi av blant andre Telenor og Røde Kors, og opptrådte i den forbindelse blant annet på Nobels Fredssenter og NRK Super, samt på verdens største mønstring mot nettmobbing i Telenor Arena. I 2015 ga hun ut singelen On For You, som ble fremført live på God Morgen Norge. Siden har hun gitt ut singlene On Fire (med Östberg), If Roses Still Find Their Way Through The Ground (med JP Paulsen), St Mary (med JP Paulsen) og Oh Holy Night.

Diskografi
Singler
 2010: Diverse artister: X Faktor 2010 (med låten Impossible) (album)
2010: What You're Made Of (singel)
2011: Team Åge: The Treasure (singel)
 2011: Superfixation (singel) 
2011: Diverse artister: Tribute To The Innocent (singel)
2011: Alexander Rybak: Christmastales (duettpartner på låten Baby It's Cold Outside) (album)
2013: I'm With You (singel)
 2013: Before I go (singel)
 2013: Don't Slaughter Me (singel)
2015: On For You (singel)
2016: Östberg: On Fire (gjesteartist) (singel)
2017: If Roses Still Find Their Way Through The Ground (duett med JP Paulsen) (singel)
2018: JP Paulsen: St Mary (duettpartner) (singel)
2018: Oh Holy Night (singel)
2020: annsofi & me: I Wanna Be Somebody (singel)

Utmerkelser, priser og konkurranser 
 2010: Vinner av Det store korslaget med Team Åge
 2010: 3.-plass i X Factor
 2013: Gullfinale i Melodi Grand Prix

Referanser 

Deltakere i Melodi Grand Prix
Personer fra Sarpsborg kommune